На вышыўку аднаго ручніка адводзіць каля трох тыдняў, але работа жанчыне падабаецца. Асабліва вышываць вясельныя ручнікі. Яны былі пасагам на вяселлі дачок, зараз рыхтуюцца да вяселля ўнука, урачыстая рэгістрацыя яго шлюбу адбудзецца 2 кастрычніка. Хоча, каб на яе ручніку стаялі маладыя ў час урачыстай рэгістрацыі ў Доме абрадаў і на вянчанні ў царкве. І, безумоўна, не куплёнымі, а сваімі ручнікамі, вырабленымі з любоўю і пяшчотай, будуць перавязаны сваты за вясельным сталом.